OpenLLM-France/wikimedia huggingface dataset:
# Peter Whitehead

Peter Whitehead va ser un pilot de curses automobilístiques anglès que va arribar a disputar curses de Fórmula 1.
Peter Whitehead va néixer el 12 de novembre del 1914 a Menston, Anglaterra i va morir el 21 de setembre del 1958 a Lasalle, França.

## A la F1

Va participar en la segona cursa de la història de la Fórmula 1 disputada el 21 de maig del 1950, el GP de Mònaco, que formava part del campionat del món de la temporada 1950 de F1, de la que va disputar només tres proves.
Whitehead va participar en un total de dotze curses puntuables pel campionat de la F1, repartides al llarg de cinc temporades a la F1, les que hi ha entre 1950 i 1954.
També va disputar nombroses curses no puntuables pel mundial de la F1, i a vegades compartint el volant amb el seu germanastre Graham Whitehead.

## Resultats a la F1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1950 | Ferrari | Ferrari | Ferrari | GBR | MON NVS | 500 | ITA | SUI | FRA 3 | BEL 7 | | | 9 | 4 |
| 1951 | Ferrari | Ferrari | Ferrari | SUI 13 | 500 | BEL | FRA Ret | GBR 9 | ALE | ITA Ret | ESP | | - | 0 |
| 1952 | Alta | Alta | Straight-4 | SUI | 500 | BEL | FRA Ret | | | | | | - | 0 |
| 1952 | Ferrari | Ferrari | | | | | GBR 10 | GER | HOL | ITA NVS | | | - | 0 |
| 1953 | Atlantic Stable | Cooper | Alta | ARG | 500 | HOL | BEL | FRA | GBR 9 | ALE | SUI | ITA | - | 0 |
| 1954 | Peter Whitehead | Cooper | Alta | ARG | 500 | BEL | FRA | GBR Ret | ALE | SUI | ITA | ESP | – | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 12 | 0 | 1 | 0 | 0 | 4 |
# Wired

Wired és una revista mensual dels Estats Units d'Amèrica sobre noves tecnologies, amb una edició en paper i una versió en línia, així com una web amb el mateix nom.
La paraula anglesa wired es tradueix com cablejat, la qual cosa tenia gran sentit en l'any de fundació de la revista (1993), ja que les computadores depenien exclusivament de cables per a connectar-se entre els seus components com el monitor, el ratolí, el teclat, la impressora, etc. Irònicament ja va publicar un número especial, al que va titular Unwired (sense cables) que fa al·lusio a l'evolució en aquest sentit.
Per altra banda, des dels seus primers números la revista ha tingut especial cura a valorar el desenvolupament d'internet i ha realitzat un mapa mundial on explícitament valora els països connectats (wired) a la internet o desconnectats (unwired). Wired pretén reflectir la manera que la tecnologia afecta la cultura, l'educació, l'economia i la política del món.
Actualment hi ha versions de Wired al Regne Unit, a Alemanya, a Itàlia i al Japó. La revista és publicada per l'editorial americana Condé Nast Publications.

## Referències

* ↑ «Wired | American magazine» (en anglès). Encyclopædia Britannica, 2021. [Consulta: 2 desembre 2021].
* ↑ «"Wired": Deutsche Ausgabe startet» (en alemany). Der Standard, 07-09-2011 [Consulta: 2 desembre 2021].

## Enllaços externs

* Wired - Lloc web oficial
# Zheng Linli

Zheng Linli és una esportista xinesa que va competir en judo, guanyadora d'una medalla de plata al Campionat Asiàtic de Judo de 1997 en la categoria de –56 kg.

## Palmarès internacional

Campionat Asiàtic :
| Any | Lloc | Medalla | Categoria |
| 1997 | Manila (Plantilla:Bandera2) | 2 | –56 kg |

## Referències

* ↑ Zheng Linli en Judoinside.com (anglès)
# Wilhelm Aas

Wilhelm Aas (1741- Pfaffnau, 1800) fou un tipògraf suís que va néixer a la ciutat imperial lliure de Basilea el 1741. Va perfeccionar la utilització dels caràcters mòbils per a la impressió de mapes i, a més a més, va introduir els interlineats progressius. Va morir a Pfaffnau, al cantó de Lucerna, l'any 1800.

## Referències

* «Wilhelm Aas». Gran Enciclopèdia Catalana. Barcelona: Grup Enciclopèdia Catalana.
# Wilfried Puis

Wilfried Puis (Oostende, 18 de febrer de 1943 - Oostende, 21 d'octubre de 1981) fou un futbolista belga de les dècades de 1960 i 1970.
Fou 49 cops internacional amb la selecció belga de futbol, amb la qual disputà la Copa del Món de futbol de 1970. Pel que fa a clubs, defensà els colors del RSC Anderlecht durant més de deu temporades i més breument al Club Brugge i Lokeren.

## Referències

* ↑ Perfil a weltfussball
* ↑ Perfil a clubbrugge.be
* ↑ Perfil Arxivat 2016-06-08 a Wayback Machine. a sporting.be
# Zabadeus

Els zabadeus foren una antiga tribu àrab que vivia prop de Damasc i que fou atacada per Jonatan, segons consta al llibre I dels macabeus. El seu territori fou saquejat.

## Referències

* ↑ Enciclopedia Hispano-Americana (en castellà), 1909. «editada entre 1909 i 2004 en 72 volums originals i 34 apèndixs.»
# Picarany

Picarany és el nom d'un barranc que discorre principalment en terme d'Almoster, Baix Camp.
Dona nom al Mas del Picarany, vinculat a la família Ferrater, on Joan i Gabriel Ferrater hi van viure alguns anys.
I també és el nom d'una urbanització d'Almoster, que té un dipòsit d'aigua i un camí forestal que porta al Mas de Borbó amb la seva famosa alzina mil·lenària. La urbanització enllaça amb la de Castellmoster, que està en part en el mateix terme i en part al de Castellvell del Camp. Comptava amb 153 habitatges l'any 2005. El promotor de la urbanització fou el Sr. Masdeu i, encara que avui està prou valorada, no va respondre inicialment a les expectatives creades i va tenir un desenvolupament reduït durant els primers 30 anys, que van ser els darrers del segle xx.
El Barranc del Picarany, aproximadament on el travessa la carretera, sota la urbanització Castellmoster, es va transformant en riera i primer fa de límit entre els termes d'Almoster i Castellvell i després entra dins del terme de Reus. Allà agafa el nom de Riera de la Vidaleta.

## Referències

* ↑ Olesti, Isabel. «El Mas Picarany de Ferrater». Núvol.com. [Consulta: 1-I-2015].
* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 611. ISBN 8486387655.
# Pibrac

Pibrac és un municipi francès del department de l'Alta Garona, a la regió Occitània. Està situat a 15 km a l'oest Tolosa.

## Monuments

* L'ajuntament.
* Monument als caiguts
* Església Sainte-Marie-Madeleine
* Basílica de St. Germaine

## Fills il·lustres

* Lucien Comire (1837-1908) jesuïta i compositor musical.
# Pi americà

El pi americà (Pinus aristata) és una espècie de conífera de la família Pinaceae nadiua dels Estats Units. És present a les muntanyes Rocoses a Colorado i nord de Nou Mèxic, amb una població aïllada a San Francisco Peaks a Arizona. Normalment es troba a grans altituds, entre 2.500-3.700 m, en climes subalpins; sovint arriba al límit arbori però també es troba en altituds menors.

## Descripció

Pinus aristata és un pi de mida mitjana arribant a 5-15 m d'alt amb diàmetre del tronc d'1,5 m. Les fulles estan en fascicles de cinc, fan 2,5-4 cm de llargada. Les pinyes fan 5-10 cm de llargada.
Aquesta espècie abans es considerava una subespècie de Pinus balfouriana (Pinus balfouriana aristata).

## Cultiu

Pinus aristata és de bon tros el pi tipus bristlecone més cultivat, ja que no ateny grans mides i es pot plantar en petits jardins de climes freds.

## Referències

* ↑ «Cercaterm | TERMCAT». [Consulta: 12 març 2023].

## Enllaços externs

* Conifer Specialist Group (1998). Pinus aristata. Llista Vermella de la UICN, Unió Internacional per a la Conservació de la Natura, 2006. Consultat el 11 maig 2006 (en anglès).
* Gymnosperm Database: Pinus aristata
* Flora of North America: Pinus aristata
* Photo of cone (scroll to bottom of page)
* High Elevation White Pine Educational Website: Pinus aristata
# Witold Mańczak

Witold Mańczak (Sosnowiec, 12 d'agost de 1924 - 12 de gener de 2016) va ser un lingüista polonès que ha destacat com a romanista i indoeuropeista. Obtingué el màster en Filologia Romànica l'any 1948 i el doctorat el 1950. Fou professor a la Universitat Jagellònica amb diversos càrrecs des de 1954 fins a l'emeritatge el 1994. Fou membre de la Polska Akademia Umiejętności i de l'Acadèmia Polonesa de Ciències. En el seu treball destaquen les anomenades lleis de Mańczak, que expliquen aspectes del canvi lingüístic particularment en relació amb la morfologia.

## Publicacions

* Witold Manczak, The Method of Comparing the Vocabulary in Parallel Texts. Journal of Quantitative Linguistics 10(2): 93-103 (2003) Arxivat 2012-02-06 a Wayback Machine.
* Witold Mańczak (1999). Wieża Babel. Wrocław: Zakład Narodowy im. Ossolińskich. ISBN 83-04-04463-3).
* Witold Manczak: "Lingwistyka a Prehistoria". BULLETIN DE LA SOCIÉTÉ POLONAISE DE LINGUISTIQUE, fasc. LV, 1999 ISSN 0032-3802 pdf Arxivat 2007-09-27 a Wayback Machine.
* Folia Linguistica Historica, Acta Societatis Linguisticae Europaeae .ISSN 0165-4004 Vol. XXI / 1-2 (2000)
   * WM: Criticism of naturalness: Naturalness or frequency of occurrence?
   * WM: Damaris Nübling, Prinzipien der Irregularisierung. Ein kontrastive Analyse von zehn Verben in zehn germanischen Sprachen
* WM: O Odcyfrowaniach pism. BULLETIN DE LA SOCIÉTÉ POLONAISE DE LINGUISTIQUE, fasc. LX, 2004, ISSN 0032-3802
* PRAOJCZYZNA SŁOWIAN Arxivat 2007-04-29 a Wayback Machine.

## Referències

* ↑ (en polonès) Witold Mańczak. Wieża Babel. Wrocław: Zakład Narodowy im. Ossolińskich, 1999. ISBN 83-04-04463-3.

## Enllaços externs

* http://wa.amu.edu.pl/wa/en/node/7215
* http://bazy.opi.org.pl/raporty/opisy/osoby/59000/o59610.htm Arxivat 2007-02-19 a Wayback Machine.
# Pista del Petrol

«Pista del Petrol» té aquests significats:
* Pista del Petrol: pista rural del terme d'Abella de la Conca, al Pallars Jussà
* Pista del Petrol: pista rural del terme de Conca de Dalt, al Pallars Jussà
# Xarípovo

Xarípovo (en rus Шарыпово) és una ciutat del krai de Krasnoiarsk, a Rússia. Es troba a 414 km a l'oest de Krasnoiarsk.

## Història

Fou fundada el 1760. La ciutat està formada per dues parts, la part antiga formada per cases de fusta, i la part moderna, on hi ha els actuals centres d'ensenyament. Del 1985 al 1988 la vila s'anomenà Txernenko, en honor de Konstantín Txernenko, mort el 1985.
# Xarànitsa

Xarànitsa (en rus: Шараница) és un poble de l'óblast de Kírov, a Rússia, segons el cens del 2010 tenia 172. Pertany al districte d'Arbaj.

## Referències

* ↑ Plantilla:Книга
* ↑ Arxivat 2016-03-05 a Wayback Machine. Машкина И. Радуга над храмом газета «Вятский край», № 190 (4799) от 30.10.2010
* ↑ Репортаж об Освящении Храма в пгт Арбаж на телеканале Союз 14.09.2010 Arxivat 2012-03-29 a Wayback Machine.
# Wheeling (Missouri)

Wheeling és una població dels Estats Units a l'estat de Missouri. Segons el cens del 2000 tenia 268 habitants.

## Demografia

Segons el cens del 2000, Wheeling tenia 268 habitants, 100 habitatges, i 71 famílies. La densitat de població era de 323,4 habitants per km².
Dels 100 habitatges en un 34% hi vivien nens de menys de 18 anys, en un 59% hi vivien parelles casades, en un 7% dones solteres, i en un 29% no eren unitats familiars. En el 26% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,2.
Per edats la població es repartia de la següent manera: un 32,8% tenia menys de 18 anys, un 6,7% entre 18 i 24, un 25% entre 25 i 44, un 19,8% de 45 a 60 i un 15,7% 65 anys o més.
L'edat mediana era de 36 anys. Per cada 100 dones de 18 o més anys hi havia 93,5 homes.
La renda mediana per habitatge era de 26.154 $ i la renda mediana per família de 35.208 $. Els homes tenien una renda mediana de 23.750 $ mentre que les dones 17.917 $. La renda per capita de la població era de 13.150 $. Entorn del 16,4% de les famílies i el 23,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wheeling». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Wheeling». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Malcolm Nokes

Malcolm Nokes (Londres, 20 de maig de 1897 - Alton, 22 de novembre de 1986) va ser un mestre d'escola, soldat, científic i atleta olímpic britànic, que va competir en el llançament de martell i el llançament de disc.
El 1924 va prendre part en els Jocs Olímpics d'Estiu de París, on guanyà la medalla de bronze en la prova del llançament de martell del programa d'atletisme. Quatre anys més tard, als Jocs d'Amsterdam, quedà onzè en la mateixa prova.
El 1923 va batre el rècord britànic de llançament de martell, però ho va fer en una demostració, de manera que el seu rècord no fou validat. En el seu palmarès també destaquen dues medalles d'or als Jocs de l'Imperi Britànic, el 1930 i 1934. Va ser el campió de l'Associació Atlètica Amateur (AAA) de 1923 a 1926.
Es va llicenciar al Magdalen College de la Universitat d'Oxford, on va estudiar química. Durant la Primera Guerra Mundial va servir primer per la Royal Artillery i després com a observador a la Royal Flying Corps. Pels seus serveis va rebre la Creu Militar. Durant la Segona Guerra Mundial va servir com a oficial a la Reserva de Voluntaris de la Royal Air Force mentre era mestre d'escola.
Va ensenyar química al Malvern College i a la Harrow School, on va ser nomenat cap de ciències. Va treballar a Harwell i posteriorment va ser Cap de Laboratoris a l'Organització del Tractat Central, amb seu a Teheran, entre 1959 i 1966. De 1966 a 1969 va treballar a l'Institut de Ciència Nuclear de la Universitat de Teheran.

## Millors marques

* llançament de disc. 38,43 metres (19237)
* llançament de martell. 52,75 metres (1923)

## Referències

* ↑ «Olympedia – Malcolm Nokes». [Consulta: 27 setembre 2024].
* 1 2 3 4 «Olympedia – Malcolm Nokes». [Consulta: 27 setembre 2024].
* ↑ "Record Hammer Throw". Singapore Free Press and Mercantile Advertiser (1884–1942), 22 August 1923, Page 12.
* ↑ London Gazette, supplement, 21 May 1946. p. 2398. Royal Air Force service number 86246. Resigned commission 1 May 1946.
* ↑ M.C. Nokes (1963) Demonstrations in Modern Physics. Heinemann Educational Books.
* ↑ Magdalen College, Oxford University, Archives of Magdalen College, "MC:P229 Photograph Album of Malcolm Cuthbert Nokes (1897–1986)" Arxivat 24 September 2016 at Archive.is
* ↑ «Track and Field Statistics». [Consulta: 27 setembre 2024].
# Estació d'El Romaní

El Romaní és un baixador ferroviari situat entre la pedania homònima de Sollana i el parc natural de l'Albufera a la comarca de L'Horta Sud del País Valencià. Hi fan parada els trens de la línia C-1 de Rodalies València, no obstant això, en aquesta estació els trens entre València i Gandia paren cada hora, i no cada mig hora, com a la resta de la línia.
Es troba en la línia fèrria d'ample ibèric que uneix Silla amb Gandia, pk 6,8 a 2,22 metres d'altitud.
El baixador troba el seu origen en una línia d'ample mètric entre Silla i Cullera que es va inaugurar el 19 d'agost de 1878 per part de la Companyia del Ferrocarril Econòmic de Silla a Cullera. El recinte inicial se situava a 200 metres de l'actual i rebia el nom del Ale. En 1923, la línia va ser venuda a Nord que va aprofitar l'adquisició per canviar l'ample de via i convertir el traçat a ample ibèric. En 1941, després de la nacionalització del ferrocarril a Espanya l'estació va passar a ser gestionada per l'acabada de crear RENFE.
Des del 31 de desembre de 2004 Adif és la titular de les instal·lacions ferroviàries.
Alguns trens de rodalies de la línia C-1 s'aturen a l'estació.

## Referències

* ↑ Red ferroviaria española Ministerio de Fomento
* ↑ Silla á Cullera (Silla al Puerto de Cullera) Arxivat 2014-01-04 a Wayback Machine. Spanishrailway

## Enllaços externs

* Cercanías Valencia en la web de Renfe
# Essiànovo

Essiànovo (en rus: Эсяново) és un poble de la República de Marí El, a Rússia, que en el cens del 2010 tenia 81 habitants. Pertany al districte rural de Kozmodemiansk.

## Referències

* ↑ «Деревня АЛДЕЕВО (АЛДИСОЛА)» (en rus). Информационный ресурс Республики Марий Эл «12rus.ru». [Consulta: 12 abril 2016].
# Escarpa (armadura)

Una escarpa o sabató és la sabata composta generalment per làmines articulades que cobria el calçat gruixut de l'home d'armes, des de la gola del peu fins a la punta dels dits, incloent tota l'empenya.
També se'n van usar de malla, amb l'extrem d'acer i algunes amb punta llarga, afilada i fins i tot partida per ferir el cavall de l'enemic i deixar-la dins.

## Història

Les escarpes no semblen remuntar-se fins més enllà de principis del segle xiv. El primer sabató conegut és el punxegut i s'aproxima als anomenats a la Poulain ' que equivocadament es creuen del segle xv, ja que aquesta moda existia ja al xiii i va desaparèixer a mitjan xiv per ser substituïda per la forma ogival anomenada mitja Poulain . Va tornar a estar en voga a finals del xiv i va durar sense interrupció durant tot el segle XV però ja a finals del xv s'usava també l'anomenat de peu d'os, seguit en el segle XVI pel de bec d'ànec fins que va ser reemplaçat més tard per la bota.

## Vegeu també

* Bacinet
* Elm
* Mantellet

## Referències

* ↑ Enrique de Leguina; Enrique de Leguina y Vidal (barón de la Vega de Hoz). Glosario de voces de armería. F. Rodríguez, 1812, p. 3– [Consulta: 2 març 2013].
Viccionari
# Escèvola

Escèvola (llatí: Scaevŏla) era un cognomen romà usat sobretot per una branca dels Mucis. Es tracta d'un derivat de llatí: scaevus, que vol dir esquerrà. Els portadors d'aquests cognomen amb pàgina a la Viquipèdia són els següents:
* Gens Múcia:
** Gai Muci Escèvola, heroi llegendari romà fundador del llinatge. Es deia que perdé la mà dreta i que rebé el nom d'aquí.
** Quint Muci Escèvola, pretor el 215 aC.
** Publi Muci Escèvola, cònsol el 175 aC i fill de l'anterior.
** Quint Muci Escèvola, cònsol el 174 aC i germà de l'anterior.
** Publi Muci Escèvola, cònsol el 133 aC, nebot de l'anterior i fill de Publi Muci Escèvola.
** Quint Muci Escèvola, cònsol el 117 aC, cosí de l'anterior i fill de Quint Muci Escèvola.
** Quint Muci Escèvola, cònsol el 95 aC i fill del darrer Publi Muci Escèvola
* Gens Cervídia:
** Quint Cervidi Escèvola, jurista romà del segle ii dC.
* Gens Septímia:
** Publi Septimi Escèvola, senador romà del segle i aC.
Vegeu també
* Scaevola és un gènere de plantes.
* Esceva, un altre cognomen derivat de llatí: scaevus.

## Referències

* ↑ Alberich, Joan; Ros, Montserrat. La transcripció dels noms propis grecs i llatins. Barcelona: Enciclopèdia Catalana, 1993. ISBN 8477392250. §155.
* ↑ Gaffiot, Félix. «Scaevola». Dictionnaire Latin-Français. Lexilogos. [Consulta: 3 setembre 2020].
# Estació de Camporrobles

Camporrobles és una estació de ferrocarril situada al municipi espanyol de Camporrobles a la província de València, comunitat autònoma de la Comunitat Valenciana. Té serveis de mitjana distància, encara estan suspesos des del 8 de gener de 2021.

## Història

L'estació va ser inaugurada oficialment el 25 de novembre de 1947 sota el comandament de RENFE creada 1941 amb la nacionalització de l'ferrocarril a Espanya; si bé prestava servei des de juliol de 1942 Quan es va obrir el tram entre Utiel i l'estació d'Enguídanos, adjacent a l'viaducte de Narboneta, finalitzada en 1947. No obstant això poc tenia a veure la nova companyia estatal en una línia que es havia gestat molt abans i que la difícil orografia i la Guerra Civil es van encarregar de retardar. La infraestructura s'emmarca Dins de la línia Conca-Utiel que buscava unir el Traçat Madrid-Aranjuez-Conca amb l'Utiel-València per crear el que sumi època es va conèixer com el ferrocarril directe de Madrid a València. Inicialment adjudicada a la Constructora Bernal, les obres fuerón Finalment iniciades 1926 per l'empresa Cesaraugusta S.A. qui comprèn els Drets a la anterior.4 La Guerra Civil marca la rescissió de l'Contracte 1936 i l'obertura parcial de Alguns trams més amb fines militars que civils. Conclòs el conflicte una nova constructora anomenada ABC rematar l'obra incluyéndo Alguns viaductes especialment Complexos Fins a la inauguració total por Part de l'general Franco a 1947.
Entre 1993 i 1997 va ser terminal Est de la línia C-3 de Rodalies de València.

## Serveis ferroviaris

| Línia MD | Trens | Origen/Destí | Destí/Origen |
| 48 | Regional | Madrid-Atocha Aranjuez Cuenca | Utiel Valencia-Norte |
# Estadi Mokhtar El-Tetsh

L'Estadi Mokhtar El-Tetsh (àrab: ستاد مختار التتش, Stād Muẖtār at-Titx) és un estadi de futbol de la ciutat del Caire, a Egipte. El seu nom fa referència al futbolista Mahmoud Mokhtar El-Tetsh.
Va ser inaugurat l'any 1917 amb el nom d'Estadi Al Ahly. El 1928 se li canvià el nom a Estadi Príncep Farouk. El 21 de febrer de 1965 se li posà el nom actual. Va ser la seu de la Copa d'Àfrica de Nacions 1959.
Durant molts anys va ser la seu del club Al Ahly, però actualment es destina als entrenaments i partits amistosos.

## Referències

* ↑ «African Nations Cup 1959» (en anglès). The Rec.Sport.Soccer Statistics Foundation, 03-10-2013. [Consulta: 27 febrer 2018].
* ↑ «أول ملعب كرة». Al Ahly SC Website, 21-09-2019. Arxivat de l'original el 4 de juliol 2020. [Consulta: 2 juliol 2020].
* ↑ «Mokhtar El-Tetsh Stadium». Stadium DB. [Consulta: 1r febrer 2022].